
ОСЫ УАҚЫТҚА ДЕЙІН ТАРИХ ЖӘНЕ БАСҚА ҚОҒАМДЫҚ ҒЫЛЫМ САЛАЛАРЫНДА ҚАЗАҚ ОҚЫҒАНДАРЫНЫҢ КЕҢЕСТІК КЕЗЕҢДЕГІ ҚЫЗМЕТІНЕ БАҒА БЕРУДЕ НЕГІЗГЕ АЛЫНҒАН ӨЛШЕМ - ОЛАРДЫҢ БОЛЬШЕВИКТЕР ИДЕОЛОГИЯСЫН ҚАБЫЛДАУЫ НЕМЕСЕ ҚАБЫЛДАЙ АЛМАУЫ БОЛЫП КЕЛДІ. АЛ ОЛАРДЫҢ АҒАРТУШЫЛЫҚ ИДЕОЛОГИЯСЫНА ИЕК АРТУЫ, ҚОҒАМДЫҚ ДАМУ МЕН ӨЗГЕРІСТЕРГЕ ОСЫ КӨЗҚАРАС ТУРҒЫСЫНАН ҚАРАУЫ СОЛ ТАРИХИ КЕЗЕНДЕГІ ҚАЗАҚ ҚОҒАМЫНЫҢ ЖАЛПЫ ДАМУ ДЕҢГЕЙІНЕН, ІШКІ ТАЛАП-ТІЛЕГІНЕН ТУЫНДАҒАН ТОЛЫҚ НЕГІЗДІ ҚҰБЫЛЫС ЕКЕНДІГІ ЕСЕПКЕ АЛЫНБАДЫ. БҰЛ ПАРТИЯЛЫҚ ҰСТАНЫМДАҒЫ ТАРИХШЫЛАР ҮШІН ҚАЗАҚСТАН ҒАСЫРЛАР БОЙЫ ҚАЛЫПТАСҚАН ӨЗІНДІК ЕРЕКШЕЛІКТЕРІ БАР ҚОҒАМ ЕМЕС, БАР БОЛҒАНЫ ИМПЕРИЯНЫҢ АРТТА ҚАЛҒАН БОЛАР-БОЛМАС ӨЗГЕШЕЛІГІ БАР ШЕТ АЙМАҒЫ ҒАНА ЕДІ.
Қазақ оқығандарының дербес саяси күш ретінде белсенді қоғамдық күреске араласуы 1905 жылдан басталады. Қоғамдық дамуда алдыңғы елдермен салыстырғанда қазақ қоғамының кешеуілдегі қалуы, отарлық тәуелділікке түсуінің себеп-салдарын анықтау, төніп келе жатқан қауіп жағдайында бұл күйден шығудың жолын іздеу, қазақ оқығандарының алдында тұрған не- гізгі мәселеге айналды. Заман сұранысына лайық шаруашылық құру, күні өткен өмір салтын қайта қарап, жаңа талаптарға бейімделу қажет екендігін олар жақсы түсінді.
Осы тұжырымға тоқтаған ұлт оқығандары қоғамдық қызметін ағартушылықтан бастайды. Яғни, қазақ елі сан жағынан империя құрамындағы үлкен елдердің қатарында емес, сонымен бірге аз және әлсіз елдердің де санатына жатпайтын. Оның халық ретінде жүріп өткен жолы, ерлік тарихы, ең негізгісі ғасырлар бойы қанды күрес арқылы қалыптасқан жері бар. Ендігі уа- қытта арасына білім ұрығын себу арқылы оны өз тағдырын шеше алатын белсенді субъектіге ай- налдыру басты міндетке айналуға тиіс. Олар нағыз білім, осы жолдағы мақсатты ағартушылық қызмет және тәрбие халықты өзгертетіндігіне сенімді болды. Міне, сондықтан да ұлт оқыған- дары қазақ жерінде заман сұранысына жауап бере алатындай жаңа сапа, мазмұнды білім жүйесін қалыптастыру ісін барлық бағдарламалық құжаттарына енгізді, бұл межені жақындата түсу үшін қазақ тілін білім және ғылым тіліне айналдыру, осы мақсатта оқулықтар мен оқу құралдарын даярлау, ұлтқа арнап кітап, газет-журналдар басу ісін қолға алды. Қорыта айтқанда, ағартушылық ісі ұлт оқығандарының жұмылып атқаратын негізгі ортақ жобасына айналды.
Қазақ оқығандарының, көпсалалы ағартушылық қызметіндегі екі бағытты бөліп атау керек. Олардың, әсіресе “Қазақ" газеті арқылы өріс алған қызметі қазақ қоғамын орыс билігінің, әсіресе жер саясатына және басқа түрлі зорлықшыл әрекеттеріне қарсылық көрсете білуге баулу бағытында жүрді. Бүл ісін олар биліктің қабылдаған түрлі заңдық актілерін халыққа мұқият түсіндіріп жеткізу арқылы жүргізді. Осы бағытпен тікелей өзектес қызметі - қазақ қоғамындағы мүмкін болғанша тезірек арылуға тиіс теріс мінездер мен қылықтарды, ұғым-түсініктерді аяу- сыз сынға алу болды.
Алаштық топ, мәселен, сол тарихи кезеңде қазақ жерінің кең және бай екендігін, бұл артықшылықтың егер орынды пайдалана білген жағдайда елдің болашағына жағымды әсері бола- тындығын жақсы білді. Сонымен бірге олар болашақта әрбір ұлттың байлығы жерінің кеңдігі және жерасты ресурстарының молдығымен өлшенбейтіндігін, білім мен озық технологияға ие жұрттың ілгері шығатындығын анық болжай білді. “Бұрынғы кеңшілікте қазақ қошқарға сиы-нып та күнелтті, өтірікші, өсекші, құдай қарғағанды да болыс, би, ауылнай һәм елубасы қойды. О заман енді өтті, жаңа заман адамнан ақыл, ұсталық, жаһидшілдік күтеді. Қазақ жері тарылды, қа- зынаны күшті жалдап іздемегенге бәйге мүше жоқ”, - деп жазды Ә.Бөкейханов. Халықтың бойындағы күрескерлік қабілетін оятуда ол ескі заман мен жаңа заманның өзара айырмашы- лығын түсіндіруге көп күш жұмсайды. “...Біздің адасқан надан жұртқа мұрындық болып, көз бо- лып, бостандық, теңдік, туысқандық жолын үғындыру зор борыш... Біздің жұрт бостандық, теңдік, құрдастық үшін саяси ісін ұғынбаса, тезек теріп тарқы жолында артта қалады. Бақыт, ма- хаббаттан тысқары болады. Бұл екеуі жоқ жұртқа тіршілік неге керек?!"- деп жазды.
М.Дулатұлы, мәселен, 1913 жылы “Қазақта” жариялаған мақаласында: “Заман таластар- тысқа айналды. Қара күніне қайғырмай қамсыз жатқан қазақ болмаса, ұшқан құс, жүгірген аң- ның бәрі де тіршілік жабдығында. Жағаласпай, жармаспай ешкім қатардан орын бермейді. Басқалармен тізелесуге, тартысуға, жарысуға оқу-білім керек. Надан жұрт оқымысты-білімді жұртпен қатар тіршілік ете алмайды. ...Жалғыз сүйеніш, жалғыз үміт оқуда. Теңдікке жетсек те, жұрттығымызды сақтасақ та, дүниеден сыбағалы орнымызды алсақ та, бір ғана оқудың арқа- сында аламыз. Жақсылыққа бастайтын жарық жұлдыз - оқу. Надан жұрттың күні қараң, келешегі тұман”, -деп жазады.
Алаштық қазақ ағартушылары, әрине, халықты білім алуға үндегені рас, дегенмен олар осы міндетті ғана атқарумен шектелген жоқ. Олардың түсінігінде қазақ жастары алған жаңа сападағы білім қазақ халқының өмірін заман сұранысына лайық мазмұн және бағытта өзгертуге тиіс еді. “Бүгінгі адамзат қоғамында - деп жазады А. Байтұрсынұлы, - өміршең мәдениет салтанат құрмақ, ал мәдениеттер теңдігін қуатты мәдениет арқылы ғана орнатуға болады, олай болмаған күнде жоғары сатыдағы мәдениеттер төменгі деңгейдегі мәдениеттерді қанамақ”. Басқаша айтқанда, жаңа сападағы білім қазақ қоғамын феодалдық мешеуліктен және отарлық тәуелдіктен құтқара алатын бірден-бір құралға айналуға тиіс еді.
Ғасыр басындағы қазақ ағартушылығының тәжі - А.Байтұрсынұлының шығармашылығы арқылы өмірге келген қазақ алфавиті, қазақ тілінің грамматикасы мен теориясы еді, сол арқылы оның әдебиет және ғылым тіліне айналуы болды.
Қазақ ағартушылығының толыққанды қоғамдық құбылыс ретінде көрінуі XX ғасырдың алғашқы ширегіне, яғни Алаш зиялыларының қызметіне тұспа-түс келді. Жалпы ұлттық “Айқап" журналының (1911-1915 ж.), “Қазақ" газетінің (1913-1918 ж.), екі миллионға жуық тиражбен басылған (революциялық өзгерістерге дейін) қазақ кітаптарының жарық көруі және басқа атқарылған істер осы тұжырымға айғақ.
Салыстырмалы түрғыдан алғанда, мәселен, еуропалық ағартушылық ешқандай да сыртқы араласусыз барлық қалыптасу және даму сатыларынан емін- еркін жүріп өтті. Ал оның өкілдері ешқандай да репрессия құрбаны болған емес. Ал қазақ ағартушылығы барлық белгілерімен толыққанды тұтас қоғамдық процесс ретінде XX ғасырдың басында қарқынды өріс алғанымен, ұзаққа созылған жоқ. Бар болғаны 20 жылға жетер-жетпес мерзімге созылды. Ал оны бастап, бағыт-бағдарын анықтаған түлғалар түгелдей дерлік репрессия құрбаны болды. Ал мұндай трагедияны еуропалық бірде-бір ұлт басынан кешірген жоқ.
Ә.Бөкейханов 1933 жылы 29 сәуірде абақтыдағы А.Байтұрсынұлының ауыр жағдайына араша түсіп, Екатерина Павловна Пешковаға: “Он просветитель казахского народа. Байтурсы- нов Кирилл и Мефодий, Новиков и Радищев своего народа, он создал азбуку, которая по мнению профессора Малова лучшая из азбук... А.Байтурсынов автор грамматики, синтаксиса, букваря, хрестоматий на казахском языке. Он Наркомпросс Казахской АССР... первоклассный поэт, сатирик... Он патриот, националист... бесстрашный пророк своих убеждении...”, -деп жазады.
Ә.Бөкейхановтың Ахмет Байтұрсынұлының қызметіне байланысты берген бұл бағасы, белгілі дәрежеде ұлт-азаттық күрес жолында тұрған оның бір рухтағы іні-замандастарына да тән еді. Олардың өмірлік ұстанымындағы,1 қызметіндегі, шығармашылығындағы, тіптен тағдырла- рындағы ұқсастық осы түжырымға еріксіз жетелейді.
Алаш қозғалысы бастапқы кезеңде ұлт оқығандарының, яғни интеллектуалдардың қозға- лысы ретінде өмірге келді. Ал олардың қызметіндегі үйлесімділік және сол арқылы заман сұранысына байланысты берілген жауап бұл азаттық идеологиясын қалыптастыру қызметі еді.
XX ғасыр басындағы қазақ қоғамының өзекті мөселелерін анықта ісінде “Қазақ” газеті шешуші рөл атқарды. 1913-1918 жылдар аралығында “Қазақ" газеті іске асырған бұл қызмет, не- гізінен екі бағытта жүрді. Біріншіден, бұл мезгілде ұлттың белсенді зиялы қауымының алдында тұрған басты міндет - отарлық езгіге қарсы ұлттық бостандық үшін күрестің бағытын және күрес-әдістерін айқындау еді. Екіншіден, саяси бостандық үшін күрес феодалдық тәртіптер мен қатынастарға, күні өткен салт-дәстүрге, ішкі қоғамдық мерездерге қарсы бітіспес күреспен бір мезгілде жүруге тиіс болды. Соған байланысты ұлт оқығандары өз еркінен тыс феодалдық мешеулікпен күрес принциптерін анықтауды да қолға алды.

